Dinero Crowd er vores hjælp til bogføring. Det er en slags digital bogføringsassistent, som er udarbejdet af en tidligere revisor med mere end seks års erfaring hos Deloitte.
Servicen er skabt, så brugerne nemt og hurtigt kan relatere til bogføringen – og så du som revisor/bogholder lynhurtigt kan se, at brugeren har taget stilling til fradragsretten på omkostningen.
Tag nu fx et køb som blomster. Når det skal registreres, bliver brugeren spurgt, om det er til ansatte eller forretningsforbindelser. Efter brugerens valg udregner Dinero selv momsen, som bogføres på en konto, der indeholder en beskrivelse af fradragsretten.
Det simple spørgsmål og valg letter altså dit arbejde i forbindelse med, at du skal lave  momssandsynliggørelsen og beregne skatten.